cyanic-selkie/wikianc huggingface dataset:
Literatura occitana
A época dos trobadores
Da segunda metade do século XII son Raimbaud de Orange (1155-1173), mestre do perigordiano Guiraut de Bornelh (ca. 1170-1221) considerado o formalizador do trobar leu e do cal se conservan 77 pezas de carácter popular; a condesa de Dia (ca. 1160) que escribiu cinco cantigas; Pèire d'Alvernha (1130-1180), mestre de Dante; Richart de Berbezilh, trobador da Charenta; Bernart de Ventadorn (ca. 1155-1180), un dos grandes poetas do amor en lingua d'oc; Arnaut de Maruelh, os perigordinos Bertran de Born (1140-1188?), autor de sirventés guerriros para os Plantagenet de Gascoña, e Arnaut Daniel (ca. 1180), autor dun onirismo pasional, o monxe de Montaudon Pèire de Vic, o tolosano Pèire Vidal (m. 1204) cos poemas Na loba e Na vierna, dedicados á Provenza; Gaucelm Faidit (ca. 1185) autor de 70 pezas que destacan no planh e no amor ao país natal, e a epopea Girard de Rosselhon (1180).
Naucalpan de Juárez
Topónimo
Naucalpan identifícase co nome na lingua náhuatl de Nauhcalpan (cfr. náhuatl actual Nahui (catro), callli (casa), e o sufixo de lugar -pan). O seu actual nome provén do náhuatl que significa "lugar de catro casas". O apelido é en honor a Benito Juárez, expresidente de México.
Xeografía
O concello atópase no centro do Estado de México, a 8 quilómetros ao noroeste da Cidade de México e 80 quilómetros da cidade de Toluca de Lerdo (capital do estado).
Menisco (líquidos)
Ángulo de contacto e tensión superficial
miniatura|Menisco nunha fibra fina, onde esta sae da auga. A formación de meniscos utilízase habitualmente na ciencia de superficies para medir os ángulos de contacto e a tensión superficial. Na medida dun ángulo de contacto, a forma dos meniscos mídese cunha balanza ou opticamente cunha cámara dixital. Na medida dunha tensión superficial, a sonda de medida ten un ángulo de contacto de cero e a tensión superficial pode obterse medindo a masa do menisco. Isto faise normalmente cunha placa de Wilhelmy.
Aeroporto de Melbourne
O aeroporto ten catro terminais: unha internacinal, dúas domésticas e outra doméstica para aeroliñas de baixo custo. Está situado a 23 quilómetros do centro da cidade, xunto o suburbio de Tullamarine. O aeroporto ten o seu propio código postal—Melbourne Airport, Victoria (código postal 3045).
Lingua algonquina
O algonquino é unha lingua do grupo algonquino falada polo pobo algonquino que habita no Canadá. Próxima ao ojibwa, algúns lingüistas considéranno un dialecto diverxente desta lingua. O algonquino ten unha morfoloxía polisintética complexa, organiza o verbo nunha serie de catro clases en torno a unha polaridade «animada/inanimada». (Os verbos son transitivos ou intransitivos dependendo se as clases son inanimadas ou animadas). Outra orixinalidade desta lingua é o marcador «directo-inverso» que segue a terminación do verbo e que depende se a persoa que o utiliza é o suxeito ou o obxecto da acción.
Comunidade (socioloxía)
En ecoloxía, unha comunidade é un grupo de organismos que interatúan entre si e co mesmo hábitat ou ambiente. En socioloxía, moitas veces referidos a un grupo que está organizado en torno a valores comúns e cohesión social dentro dunha localidade xeográfica, compartida en xeral, en unidades sociais máis grandes que unha casa, pero, dende a chegada de Internet, non son necesariamente xeográficas, xa que existen tamén en comunidades en liña.
Lista de episodios de Lost
Primeira tempada
A tempada un comeza cando se produce un accidente aéreo, onde os sobreviventes do voo 815 de Oceanic teñen que estar nunha illa deserta aparentemente abandonada, forzando ao grupo de estranxeiros traballar xuntos para permanecer con vida. Con todo, a súa supervivencia é ameazada por varios misterios, incluíndo o contido dun zapón enterrado na terra, un tipo de "monstro" que vaga pola illa e os nativos habitantes da illa coñecidos como "Os Outros". A primeira tempada transcorre en 44 días.
Cranquiinos
Clasificación segundo o ITIS
Porén, segundo o Sistema Integrado de Información Taxonómica, para o que o gupo dos egópsidos está considerado como unha suborde (Oegopsida) da orde dos téutidos (Tuethida), os xéneros da subfamilia serían:
Offa de Mercia
Traxectoria
Durante o seu reinado, cunha duración total de case 40 anos, é de destacar, por unha banda, a introdución no sistema monetario do penny (ou penique en galego), que seguiu en uso até a actualidade, así como a edificación do chamado Offa's Dyke, un muro defensivo ante as tribos celtas do actual País de Gales, parte de cuxos restos son aínda visíbeis máis de mil anos despois. Por outra banda, dominou a maior parte da Inglaterra situada ao sur do río Humber.
O seu longo reinado marcou fortemente o devir de Inglaterra, até o punto de que foi o primeiro en ser denominado King of the English ou Rex Anglorum, é dicir, rei de Inglaterra, o primeiro dos anglosaxóns en adoptar dita denominación. A importancia da súa figura na época en que viviu ponse de manifesto polo feito de que mantivo con Carlomagno, rei dos francos, negociacións sobre o posíbel matrimonio dos seus fillos respectivos, aínda que finalmente ditas negociacións non deron froito. Deste xeito, Offa posuíu dentro da illa de Gran Bretaña unha indiscutida supremacía ante o resto de reis da Heptarquía anglosaxoa.
Respecto da Heptarquía anglosaxoa
No 779, na batalla de Bensington, no actual Oxfordshire, as tropas de Offa derrotaron ás de Cynewulf de Wessex, recuperando de novo o dominio sobre o reino de Wessex. No 786, tras facer asasinar a Cynewulf, Offa puxo no trono de Wessex a Beorhtric de Wessex, preferíndoo a Ecgbehrt de Wessex, quen pertencía a unha dinastía tradicionalmente inimiga da de Mercia. No 789, Beorhtric desposou a Eadburh, filla de Offa.
Cédric Vasseur
Principais éxitos
No decurso da súa longa carreira, Vasseur conseguiu diversas vitorias, entre as que destacan:
Pendente (arquitectura)
Unha pendente, tamén chamada cuncha , é en arquitectura cada un dos elementos construtivos triangulares que resolve o encontro entre a base circular dunha cúpula e un espazo inferior cadrado. Ten unha superficie esférica triangular limitada por tres arcos de circunferencia.
Fundación Padre Anchieta
A Fundación Padre Anchieta (FPA), en portugués, Fundação Padre Anchieta, tamén coñecida como Centro Paulista de Rádio e TV Educativas, é unha entidade brasileira que desenvolve actividades de radio e televisión educativas.
Recursos económicos
As actividades da Fundación mantéñense mediante:
Consello se Síndicos
Son membros natos:
Historia
En maio de 2013 Marcos Mendonça foi elixido novo presidente da FPA, asumindo a súa función o día 14 de xuño do mesmo ano para un mandato de tres anos.
Jørgen Steen Jensen
Traxectoria
Jørgen Steen Jensen iniciou en 1957 os seus estudos de Historia na Universidade de Copenhague.
É autor de varios libros fundamentalmente sobre numismática dinamarquesa da Idade Media e en 1978 foi editor de Nordisk Numismatisk Årsskrift, a revista da Unión Numismática Nórdica, cargo que exerceu ata 2002.
Enterococcus
Enterococcus é un xénero de bacterias do ácido láctico do filo Firmicutes. Os enterococos son cocos grampositivos, que adoitan a aparecer en pares (diplococos) ou formando curtas cadeas, e son difíciles de distinguir dos estreptococos fixándonos só nas súas características físicas. Dúas especies deste xénero son comensais comúns do intestino humano: E. faecalis (90-95%) e E. faecium (5-10%). Outras especies poden formar en raros casos clusters infecciosos, como E. casseliflavus, E. gallinarum, e E. raffinosus.
Balea cincenta
Características
É ben coñecida polos seus hábitos migratorios que a levaban a reproducirse no inverno nas costas de California para desprazarse logo ás áreas de verán, no estreito de Bering, nunha longa viaxe de até 20 000 km ao longo da costa norteamericana.
Rosalía de Castro
O 17 de maio, Día das Letras Galegas, celébrase co gallo de ser a data de edición da súa obra Cantares gallegos. A súa figura e as súas creacións literarias foron obxecto dunha abondosa bibliografía e recibiron unha constante atención crítica, tanto no territorio galego coma no estranxeiro.
Lingua literaria
O idioma que tiñan á súa disposición os iniciadores do Renacemento romántico, que eran uns completos descoñecedores dos textos medievais, era unha lingua dialectal empobrecida, moi erosionada pola lingua oficial e fragmentada en variedades comarcais.
A decisión de non escribir máis en galego
Como remate, tamén cómpre lembrar que Rosalía ordenou que, á súa morte, fosen queimados os seus escritos. Non se pode desbotar que, entre eles, houbese obra en galego.
Importancia e significado da súa obra en galego
Pódese dicir que Rosalía pretendeu defender e redescubrir a cultura e identidade galega, as cales foran obviadas pola ideoloxía centralista estatal. A pegada de Cantares gallegos quedou reflectida tanto na posterior produción literaria como no mesmo pobo galego, que ao verse reflectido na obra rosaliana tomou conciencia da súa propia dignidade. O éxito do libro debeuse á extraordinaria conexión que existiu entre a escritora e as xentes do seu país, chegándose ao extremo de que o pobo chegou a asumir un gran número de poemas e estrofas como versos comunitarios.
Críticas e influencias posteriores
A valoración da obra rosaliana e a mitificación da escritora producíronse tralo seu falecemento, posto que ao longo da súa vida esta foi permanentemente menosprezada e marxinada, ficando fóra de escritos tan relevantes como La literatura en 1881 de Leopoldo Alas e Armando Palacio Valdés. Foi necesario agardar até os modernistas e a xeración do 98 para que recoñecesen en Rosalía a unha creadora afín ao seu espírito.
Irlanda
Historia
En 1921, trala Rebelión de Pascua de 1916, e a subseguinte guerra anglo-irlandesa, foi asinado un tratado entre o Goberno Británico e os líderes da República Irlandesa. O tratado adoptou a solución de dous estados separados. De Irlanda do Norte pensábase que ía formar un estado autónomo dentro do novo estado libre irlandés a menos que optase polo non. A poboación protestante de Irlanda do Norte temía converterse nunha minoría dentro dun estado maioritariamente católico. Como se esperaba, optou por permanecer como parte do Reino Unido. Formouse unha comisión para establecer as fronteiras entre os dous estados irlandeses, pero foi abandonada cando recomendou unha maior flexibilidade. Os desacordos sobre o tratado comportaron un rexurdir do nacionalismo e consecuentemente á guerra civil, que rematou en 1923 coa derrota das forzas contrarias ó tratado.
Xeografía
miniatura|dereita|260px|[[Cantís de Moher, co. Clare.]] A illa da Irlanda ten unha extensión de máis de 84.421 km², dos cales cinco sextos pertencen á República, constituíndo o restante a Irlanda do Norte (Reino Unido). Está bañada ao oeste polo océano Atlántico, ao nordeste polo canal do Norte, ao leste polo mar da Irlanda e ao sueste e ao sur polo canal de San Xurxo e polo mar Céltico. A costa occidental da Irlanda consiste principalmente de outeiros e montañas baixas (o punto máis elevado é o Carrauntoohil, con 1.041 m). O interior do país está predominantemente composto por terras agrícolas relativamente chás, atravesadas por ríos como o Shannon e punteado por varios lagos grandes, os "loughs". O centro do país forma parte da bacía hidrográfica do río Shannon, e contén grandes áreas de pao, usados para a produción de trufa.
O clima temperado da illa é modificado pola corrente do Atlántico Norte e é relativamente suave. Os veráns raramente son moi quentes, mais é raro que faga moito frío no inverno. As precipitacións son moi comúns, con ata 275 días de choiva por ano nalgunhas partes do país. As cidades principais son a capital, Dublín, na costa oriental, Cork no sur, Gaillimh e Limerick na costa occidental e Waterford na costa sueste (ver cidades da Irlanda).
Economía
A República de Irlanda tivo un crecemento económico incrible nos últimos anos, nas dúas décadas do período 1980-2000, Irlanda pasou de ser un país de pobreza, a un dos países co PIB por habitante máis alto do mundo. Isto estivo relacionado coa chegada de innumerables macroempresas mundiais que estableceron a súa sede en Irlanda por exemplo a multinacional Canon ou a franquía PC World A República de Irlanda é unha economía pequena, moderna e dependente do comercio cun crecemento que acada en media un robusto 10% no período 1995-2000.
Nacha Pop
En 1980 gravan o seu primeiro disco homónimo, producido por Teddy Bautista (Los Canarios) para Hispavox nos estudos da rúa Torrelaguna de Madrid. Este disco tiña auténticas perlas, entre elas "Chica de ayer" unha das mellores cancións do pop español de todos os tempos. Un segundo disco gravado en 1982 chamado "Buena disposición" e producido por eles mesmos, certifícaos como un dos grupos máis punteros do panorama nacional. Ademais, foron abreconcertos dos Ramones e Siouxsie & the Banshees, entre outros.
Irlanda
Economía
Nos últimos anos a baixada do consumo, a falta de liquidez e, sobre todo, o brusco axuste do sector inmobiliario deixaron moi lonxe na memoria estas taxas de crecemento que nada tiñan que envexar aos 'tigres asiáticos'. O último boletín do Economic and Social Research Institute (ESRI) prevé unha caída do 0,4% do PIB en 2008. Fronte ao 4,5% do ano 2007.
Rosalía de Castro
Obra
Tamén se conserva un breve fragmento dunha obra de teatro escrita en castelán, Romana, que pola súa correspondencia privada sábese que rematou, pero non se conservan copias completas e suponse que debía estar entre as obras da escritora queimadas trala súa morte. miniatura|175px|Poema manuscrito de Rosalía.
Xoán II Orsini
Devanceiros
Devanceiros de Xoán II Orsini
Olor
Caracterización de olores
Os métodos para a caracterización de olores poden ser:
São Vicente
São Vicente pode referirse ás seguintes cidades e poboamentos:
Alonso Pérez de Guzmán el Bueno y Zúñiga
Alonso Pérez de Guzmán el Bueno y Zúñiga nado o 10 de setembro de 1550 en Sanlúcar de Barrameda, Cádiz e morto o 26 de xullo de 1615 en Sanlúcar de Barrameda, fillo de Juan Claros Pérez de Guzmán y Aragón (IX Conde de Niebla) e de Leonor de Zúñiga y Sotomayor, foi comandante en xefe da Armada Española e dirixiuna durante a tráxica aventura da coñecida "Armada Invencible".
Honras recibidas
Alonso non fixo esforzos serios para salvar á súa sogra da persecución que sufriu a mans de Filipe II. A súa correspondencia está chea de ximoteos e queixas pola súa situación de pobreza e peticións de favores ao rei. En 1581 foi nomeado cabaleiro da Orde do Vélaro de Ouro e capitán xeneral da Lombardía.
Anos finais
Cando unha frota anglo-holandesa tomou e saqueou Cádiz en 1596, a súa lentitude e timidez foi en gran parte responsable da perda da praza. Foi levado ao ridículo por Cervantes nun soneto. Aínda así, o favor real continuou ata co sucesor de Filipe II. En 1606 a obstinación e torpeza do duque causaron a perda dunha escuadra nas proximidades de Xibraltar por parte dos holandeses.
Daniel Minimalia
Traxectoria
En xaneiro de 2021 gañou o "Hollywood Music Award" polo tema "Flor de Leyenda". Foi o primeiro músico español en ter dúas estatuíñas da academia de Holllywood.
Buxo común
Descrición
As flores son monoicas, con masculinas e femininas presentes no mesmo exemplar; aparecen nos comezos da primavera, en inflorescencias miudiñas de varias flores masculinas e unha feminina nas axilas foliares. Miden uns 2 mm, de cor amarela, pouco vistosas, carentes de corola, sen recendo porén ricas en néctar, que atrae a himenópteros (abellas, avésporas...) e dípteros (moscas). O froito é unha cápsula marrón ou cinsenta, coriácea, de arredor de 1 cm de longo, que contén numerosas sementes.
Formacións senlleiras en Galiza
300px|right|thumb|[[Sebes de buxos no parque de Castrelos en Vigo.]] O buxo é un arbusto que se cultiva como ornamental dende hai séculos, especialmente en xardíns urbanos e palacianos para crear labirintos de sebes e topiaria. Seis formacións galegas aparecen no Catálogo de Árbores Senlleiras de Galicia na categoría de formacións senlleiras:
Byung-Chul Han
Traxectoria
Nunha entrevista no semanario alemán Die Zeit, contou que lle interesa especialmente a tecnoloxía, malia ser crítico con ela. De feito, durante a infancia xogaba sempre con radios e aparellos eléctricos, mais ao final estudou Metalurxia na Universidade de Corea. Abandonou a carreira tras provocar unha explosión na súa casa mentres traballaba con produtos químicos. Chegou a Alemaña con 26 anos, sen saber o idioma e sen ler case nada de filosofía.
Ray Barretto
Raymond Barretto Pagán, nado en Nova York o 29 de abril de 1929 e finado en Nova Jersey o 17 de febreiro de 2006, coñecido como Ray Barretto, foi un percusionista estadounidense e un dos máis destacados compositores e intérpretes de jazz latino. De orixe portorriqueña, as súas congas puidéronse escoitar en centos de discos, tanto de jazz coma de música latina.
Daphnis (lúa)
Nomeando
Recibiu no 2006 o nome de Daphnis, un pastor, gaiteiro e poeta da mitoloxía grega. Era fillo de Hermes, irmán de Pan, e descendente dos Titáns. Tanto Pan coma Daphnis, son as única dúas lúas pastor que orbitan dentro dos aneis principais de Saturno, e reciben nomes de figuras mitolóxicas asociadas ós pastores. miniatura|esquerda|Cando Saturno está próximo ó [[equinoccio, as sombras proxectadas sobre os aneis, amosan o relevo vertical das ondas que produce Daphnis nos aneis.]]
Órbita
A inclinación e a excentricidade da órbita de Daphnis é moi pequena, pero distinta de cero. A excentricidade de Daphnis amosa unha variación da súa distancia con Saturno do redor ~9 km, e a súa inclinación causa que se mova arriba e abaixo uns ~17 kms. A División de Keeler, dentro da cal orbita Daphnis, ten un 42 kms de ancho.
Sodoma
Sodoma é unha cidade mencionada en varios libros da Biblia. É descrita coma unha das cinco cidades da Pentápole bíblica (cinco cidades arrasadas por Deus como castigo). Estaría situada na ribeira do mar Morto. O seu xentilicio é sodomita e a súa existencia histórica é dubidosa.
Juan Ramón Aldalur Lasa
Juan Ramón Aldalur Lasa, coñecido como Chapela II, nado en Tolosa (Guipúscoa) o 22 de decembro de 1948, é un exfutbolista vasco. Xogaba de dianteiro e destacou no Fabril de Arsenio e no Deportivo da Coruña, ata que unha rotura de tibia e peroné en 1968 truncou a súa carreira.
Traxectoria
Debutou co equipo dirixido por Eguiluz en Segunda División na xornada 19, contra o Burgos no Plantío, e tardou só catro minutos en facer o seu primeiro gol. Xogou como titular os seguintes nove encontros e marcou seis goles máis, converténdose na gran figura do equipo, ata que rompeu a tibia e o peroné na antepenúltima xornada contra o Rayo Vallecano, nun choque contra o gardameta Mendieta. Con todo, os seus goles contribuíron a que o equipo se proclamase campión da categoría e ascendese a Primeira división.
Mike Muscala
Traxectoria profesional
Muscala foi elixido na 44ª posición do Draft da NBA de 2013 polos Dallas Mavericks. Despois foi traspasado xunto a Lucas Nogueira e Jared Cunningham ós Atlanta Hawks a cambio da 18ª elección do Draft, Shane Larkin. O 31 de xullo de 2013, Muscala asinou un contrato dun ano co Obradoiro CAB. Durante a súa estancia en Santiago de Compostela, Muscala acadou 14.6 puntos e 7.8 rebotes por encontro, cunha valoración media de 16.9.
Donna Strickland
Traxectoria
miniatura|O grupo de Donna Strickland na Universidade de Waterloo. Strickland é a segunda da dereita, na fila de atrás.
Peixe porco
O peixe porco,  Oxynotus centrina, é unha especie de peixe elasmobranquio escualiforme da familia dos oxinótidos (Oxynotidae).
Vilaflor, Paizás, Ramirás
Vilaflor é un lugar da parroquia de Paizás, no concello ourensán de Ramirás. Segundo o IGE do 2009 tiña 16 habitantes dos que 11 eran homes e 5 eran mulleres, o que supón unha perda de habitantes con respecto a 2008.
Programación non linear
Métodos de resolución do problema
As condicións de Karush-Kuhn-Tucker proporcionan as condicións necesarias para que unha solución sexa óptima.
Nucleótido azucre
Tipos
En plantas e bacterias utilízanse moitos outros nucleótidos azucres. Por exemplo, na natureza atópanse a CDP-glicosa e TDP-glicosa e outros doantes do tipo CDP-azucre ou TDP-azucre, ás veces con azucres pouco comúns.
Estruturas
Abaixo exemplos de estruturas dalgúns nucleótidos azucres (un exemplo de cada un dos tres tipos).
Vaso de precipitados
Tipos
esquerda|miniatura|Tipos de vasos de precipitados: A) vaso Griffin; B) vaso Berzelius; C) [[cristalizador.]] O modelo máis frecuente é o vaso baixo (tipo A da imaxe anexa), que ten unha altura 1,4 veces superior ao seu diámetro, e un bico que facilita a vertedura de líquidos sen que se produzan derrames. Habitualmente recibe o nome de vaso Griffin na honra do seu deseñador, John Joseph Griffin.
Os vasos altos (tipo B) teñen unha altura dúas veces superior ao seu diámetro, e ás veces carecen de bico. Coñécense como vaso Berzelius na honra do químico sueco Jöns Jacob Berzelius.
Mario Delaš
Traxectoria
No verán de 2013, asinou un contrato co Obradoiro CAB. O 30 de xuño de 2014, asinou un contrato de varios anos co KK Cedevita.
Cycas
miniatura|esquerda|Estruturas femininas reprodutoras de C. ophiolitica.
miniatura|Megaesporófilos de Cycas media con sementes case maduras nunha planta silvestre do norte de Queensland, Australia.
Periodontite
Terapia inicial
Empézase pola eliminación da placa microbiana e os cálculos se é necesario para estabilizar a saúde periodontal. O primeiro paso no tratamento da periodontite implica a limpeza non cirúrxica debaixo da liña das enxivas cun procedemento chamado limpeza profunda e desbridamento. No pasado usábase a limpeza de raíces (eliminación da capa de cemento e os cálculos). Este procedemento implica o uso de curetas especializadas para eliminar mecanicamente a placa e os cálculos por debaixo da liña das enxivas, e pode requirir moitas visitas e anestesia local para completala axeitadamente. Ademais da limpeza inicial, pode ser necesario axustar a oclusión para previr que se exerza unha excesiva forza nos dentes que reduza o soporte óseo. Tamén, pode ser necesario completar outras operacións dentais que se crean necesarias, como a substitución de empastes que reteñan placa, pechar contactos abertos entre os dentes, e calquera outra cousa diagnosticada na avaliación inicial.
Tratamentos alternativos
A periodontite ten unha relación directa cos cálculos (sarrio) subxenxivais. O primeiro paso en calquera procedemento é eliminar os cálculos baixo a liña das enxivas, xa que albergan os microorganismos anaerobios destrutivos que consomen o óso, enxivas e cemento (tecido conectivo).
Epidemioloxía
Como outras condicións ligadas ao acceso á hixiene e a un seguimento e coidados médicos básicos, a periodontite tende a ser máis común en países, rexións ou poboacións economicamente desfavorecidas. A súa frecuencia diminúe ao aumentar o nivel de vida. Por exemplo, en Israel, os individuos de orixe iemenita, norteafricana, surasiática ou meditarránea teñen unha prevalencia maior que os individuos orixinarios doutras partes de Europa.
Cultivar
dereita|miniatura|O 'Pink Whirls' é un dos numerosos cultivares de [[Osteospermum.]] miniatura|'Lemon Symphony' é outro dos cultivares de Osteospermum.
Sobrealimentador
O uso común restrinxe o termo sobrealimentador a unidades accionadas mecanicamente, cando a enerxía é subministrada por unha turbina alimentada por gases de escape, o sobrealimentador coñécese como turbocompresor ou só turbo, ou no pasado un turbosupercargador.
Alfonso Senra Bernárdez
Traxectoria
No franquismo foi membro do Tribunal de Responsabilidades Políticas e asesor da Delegación Nacional de Xustiza e Dereito.
Michael Ende
Biografía
Michael Ende morreou con 65 anos, debido a un cancro de estómago que se lle diagnosticara o ano anterior.
Obra
A súa obra enmárcase no xénero fantástico.
Epi e Brais
Personalidade
Segundo Frank Oz, a personalidade básica dos personaxes foi desenvolvida polo propio Sahlin baseándose no contraste do seu aspecto (Ernie/Epi é pequeno e de rostro horizontal mentres que Bert/Brais é alto e vertical), posto que o que se procuraba para Sesame Street era a interacción entrambos. O personaxe de Epi interpreta un papel infantil e fedello e o de Brais o dun adulto responsábel aínda que fungón e aparentemente aborrecido. Son comúns as escenas nas que a Epi se lle ocorre algunha idea disparatada e Brais intenta convencelo de que a abandone, normalmente con pouco éxito, polo que acaba perdendo os estribos ou chega incluso a desfalecer, mentres que Epi permanece alleo ao que está a acontecer.
Enterococáceas
O seu xénero tipo é Enterococcus, que son bacterias lácticas cuxa presenza é importante nos ecosistemas, os alimentos fermentados (queixos, salchichas) e na microbioloxía clínica. Son bacterias ubicuas cuxo hábitat preferido é o tracto gastrointestinal de animais.
2001
Acontecementos
miniatura|dereita|Retrato oficial de George W. Bush miniatura|Ariel Sharon, gañador das eleccións xerais en Israel. miniatura|dereita|As Torres Xemelgas após os dous impactos.
Anna Wintour
Dame Anna Wintour, nada en Londres o 3 de novembro de 1949 é unha xornalista e editora británica-estadounidense. É a xefa de redacción de Vogue dende 1988, e directora artística de Condé Nast, editora de Vogue dende 2013. Coa súa imaxe con corte de pelo de estilo pageboy e bob e lentes de sol escuras, converteuse nunha figura importando do mundo da moda, recoñecida pola súa visión das tendencias e o seu apoio a deseñadores novos. A súa personalidade distante e esixente valeulle o alcume de "Nuclear Wintour", xogo de palabras con nuclear winter.
Hepáticas
As hepáticas ou marcantiófitas (Marchantiophyta), que tamén recibiron os nomes de Hepaticophyta, Hepatophyta ou Hepaticae (clase), son unha división de plantas non vasculares embriófitas. O seu nome procede do aspecto de moitas delas semellante ao fígado. En galego reciben tamén o nome de escamentas ou follas das pedras. Igual que os musgos e antocerotas, teñen un ciclo de vida no que domina o gametófito, no cal as células da planta levan un só conxunto de cromosomas (son haploides).
Ciclo vital
Cando o anterozoide chega ao arquegonio ten lugar a fecundación, o que conduce á formación dun esporófito diploide. Despois da fecundación, orixínase un cigoto, que dá lugar a un esporófito inmaturo dentro do arquegonio, o cal desenvolve tres rexións no seu corpo: (1) un pé, que ancora o esporófito no seu lugar para recibir nutrientes da súa planta "nai", (2) unha cápsula esférica ou elipsoidal, dentro da cal se producirán as esporas e que as dispersará, e (3) unha seta (pedúnculo) entre a cápsula e o pé. Cando un esporófito desenvolveu esas tres rexións, a seta alóngase, abríndose camiño polo arquegonio e rompéndoo. Mentres, o pé queda fixado á planta parental, e a cápsula é forzada a saír polo crecemento da seta e asoma da planta, estendéndose no aire. Dentro da cápsula, as células divídense para producir dous tipos de células, unhas chamadas eláteres e outras células produtoras de esporas. Os eláteres son diploides e non xerminais, teñen forma de resorte e empuxan a parede da cápsula, abríndoa para dispersárense elas e as esporas cando a cápsula explote, polo que a súa función é axudar á dispersión das esporas. As células produtoras de esporas sofren meiose e forman esporas haploides, que se dispersan e xerminan, facendo que o ciclo comece de novo.
Clasificación interna da división
Os Briólogos clasifican as hepáticas na división Marchantiophyta. Este nome está baseado no xénero máis universalmente recoñecido de hepáticas, o Marchantia. Ademais, tamén se lles chama Hepaticophyta (este nome non debe confundirnos e facernos pensar que está relacionado coa planta anxiosperma do xénero Hepatica). Ademais, ás veces é frecuentemente escrito en moitos libros como Hepatophyta.
Galería
Algunhas imaxes da estrutura e diversidade das hepáticas:
Tromboxano
Papel do tromboxano A2 na agregación plaquetaria
A agregación plaquetaria conséguese por medio da expresión do complexo de glicoproteínas GP IIb/IIIa na membrana celular das plaquetas. O fibrinóxeno circulante únese a estes receptores en plaquetas adxacentes, e reforza o coágulo.
Célula mesanxial
Célula mesanxial intraglomerular
Exercen principalmente as funcións de filtración, soporte estrutural, e fagocitose.
Lekë Dukagjini
Lekë Dukagjini (tamén chamado Alexander Doucaghini), nado en Lipjan en 1410 e finado en 1481, foi un príncipe albanés que loitou contra o Imperio Otomán. Contemporáneo do heroe nacional albanés Skanderbeg, Dukagjini é coñecido polo código de leis que instituíu no norte de Albania.
Biografía
Acéptase que Leke Dukagjini naceu en Ulpiana (actual Lipjan, Kosovo), aínda que documentos do Arquivo Vaticano localizan o seu nacemento preto de Pukë.
El Amigo de Galicia
El Amigo de Galicia foi o nome de varias publicacións:
Segwarides
miniatura|dereita|220px|Segwarides cabalga contra Tristán. Segwarides é un cabaleiro da Táboa Redonda e fillo do rei sarraceno Esclabor nas lendas artúricas. Ten dous irmáns que son Palamedes e Safir. Porén, en Tristán en prosa e en Le Morte D'Arthur, Segwarides é un vasalo do rei Mark de Cornualla. Semella que orixinalmente había dous personaxes con este nome, mais as historias nas que aparece non distinguen entre eles.
Reino de Strathclyde
Despois do saqueo de Dumbarton Rock por un exército viquingo de Dublín en 870, empeza a empregarse o nome de Strathclyde, se cadra reflectindo un movemento do centro do reino cara a Govan. No mesmo período, tamén é denominado Cumbria, e os seus habitantes cumbrios. Durante a alta Idade Media, a zona foi conquistada polo reino de Alba, pasando a formar parte do novo reino de Escocia. Ficou como área distinta ata o século XII.
Roelof Wunderink
Resultados Completos na Fórmula Un
(Chave) As carreiras en letra grosa indican pole position; as carreiras en cursiva indican volta rápida.
Greg Yaitanes
Greg Yaitanes, nado en Wellesley (Massachusetts) o 18 de xuño de 1970, é un director de series estadounidense.
Traxectoria
Dirixiu episodios de diferentes series de televisión como por exemplo Lost, House, Heroes ou Grey's Anatomy.
Casa de Évreux
Nacemento da dinastía de Évreux
Á morte do rei Carlos I de Navarra e IV de Francia, sucedeuno no trono francés Filipe VI de Valois. Os dirixentes navarros, ao decatárense do baleiro de poder, uníronse para encontrar un rei que non estivese vinculado a Francia.
Rodney Robert Porter
Traxectoria
Recibiu o seu Bachelors of Sciences con honras da Universidade de Liverpool en 1939 por bioquímica, e a súa Ph. D. na Universidade de Cambridge en 1948.
Traballou no National Institute of Medical Research durante o período 1949-1960 antes de unirse ao St. Mary's Hospital Medical School da Universidade de Londres e converterse en Pfizer Professor of Immunology.
Illas de Coral
Distribución xeográfica
A poboación total das illas é de aproximadamente 5.600 habitantes segundo estimacións de 2003.
Noureddine Morceli
Traxectoria
Morceli bateu o récord do mundo da gran maioría de probas do medio fondo durante a súa carreira:
Cranchia scabra
Hábitat e distribución
Esta pequena especie, transparente, encóntrase nos mares de todas as rexións tropicais e subtropicais do mundo, incluíndo o mar Mediterráneo. Encóntrase en mar aberto cerca da superficie e en profundidades medias.
Lacerta agilis
Etimoloxías
Para a do xénero, ver Lacerta.
Cranchia scabra
Bioloxía
Esta especie ten paralarvas planctónicas. Por estudos baseados na morfoloxía e crecemento dos seus estatólitos, parece que o seu ciclo vital consta de dous estadios: unha etapa de rápido crecemento epipelágico durante a cal os individuos alcanzan unha lonxitude do manto de 120 a 130 mm en 4 ou 5 meses, seguida doutra etapa adulta en auguas profundas.
Inimigos
Esta especie sofre depredación, entre outros, por parte do caldeirón tropical (Globicephala macrorhynchus), os petreis Pterodroma heraldica, P. neglecta e P. ultima. e peixes como o atún patudo (Thunnus obesus).
Galería de imaxes de Vences, Monterrei
Vences é unha parroquia do concello de Monterrei
Emilio Mosteiro
Emilio Mosteiro Fernández, nado en Madrid nos comezos do século XX e finado na mesma cidade a comezos da década de 1970, foi un poeta que  Ricardo Carballo Calero encadra no grupo dos Novecentistas.
Lacerta agilis
Diferenzas intraespecíficas
Nas subespecies máis occidentais L. a. agilis e L. a. argus, a franxa dorsal é delgada e interrompida, ou non está presente en absoluto. Isto dase particularmente nesta última subespecie, que tamén inclúe unha fase de cor vermella ou parda sen marcas dorsais. Nestas dúas subespecies, só os flancos dos machos vólvense verdes na época de apareamento, pero nas subespecies orientais, especialmente en L. a. exigua, os machos poden seren totalmente verdes, incluso fóra da época de reprodución.
Emilio Mosteiro
Traxectoria
Foi un poeta e diplomático de ascendencia madrileña que viviu en Santiago de Compostela de 1924 a 1936.
En Ancla (1923-1925) (1926), escrito en castelán, hai un remate a xeito de Gharcha no poema "Morriña", que lembra o vangardismo de Manuel Antonio:
Stephen Williams
Stephen Williams é un director e co-produtor de televisión estadounidense. Dirixiu varios capítulos de diversas series.
Eleutherodactylus coqui
Descrición
Son de cor marrón con pintas na parte superior e flancos de cor torrado oxidado e un ventre gris claro. Igual que as ras arborícolas, os coquís posúen tamén almofadiñas adherentes na punta das dedas que lles axudan a agarrarse a superficies húmidas ou esvaradías. Os pés non están palmados nin adaptados á natación.
Mauritshuis
O edificio
Os arquitectos do edificio foron Jacob Van Campen e Pieter Post. Foi convertido en museo en 1822 para albergar o Gabinete Real de Pinturas.
miniatura|Fachada posterior do Mauritshuis, sobre a auga do Hofvijver O Mauritshuis foi un museo de xestión estatal ata a súa privatización en 1995. A fundación creada nese momento fíxose cargo tanto do edificio como da colección, que se entregou nun préstamo a longo prazo. O edificio, no entanto, segue a ser propiedade do Estado, que llo aluga á fundación.
Hepatica (anxiosperma)
Herboristería
Antes era usada conmo herba medicinal. Debido á antiga teoría das sinaturas, que dicía que as partes que pola súa forma lembran unha parte do corpo poden utilizarse para tratar as doenzas desa parte do corpo, antes pensábase que a planta era efectiva no tratamento dos trastornos hepáticos. Aínda que é velenosa en altas doses, as follas e flores poden utilizarse como adstrinxente e demulcente para feridas que tardan en curar e como diurético.
Rufo Pérez
Traxectoria
Foi profesor de matemáticas no Instituto Santa Irene de Vigo, no que desenvolveu o seu labor docente dende a súa fundación en 1946, formando parte do claustro ao que cos anos fóronse incorporando profesores tan coñecidos como Leónides de Carlos, Margarita, Arzúa, Ovidio, Lareo, Curiel ou Méndez Ferrín.
Robert Ardrey
Paleoantropoloxía
Robert Ardrey foi un dos defensores da teoría do cazador e do simio asasino, en tanto que escritor de ciencia ficción para os lectores iniciados en paleoantropoloxía, antropoloxía, etoloxía, paleontoloxía e evolución humana.
Discurso (narratoloxía)
centro|600px
Gran Premio do Reino Unido de 2018
Cualificación
A Q1 viu unha bandeira vermella cando Lance Stroll entrou na grava e o seu automóbil tivo que ser retirado. Logo dunha temperá demostación de Ferrari, Hamilton tomou a pole, a súa 6º en Silverstone. Ferrari clasificou 2° e 3°, con Valtteri Bottas 4°. Hartley perdeuse a cualificación logo do grande accidente na FP3, e comezou desde o pit lane, xunto con Stroll e Sergey Sirotkin. Charles Leclerc chegou á Q3 por segunda vez, clasificándose no 9º posto.
Carreira
miniatura|center|800px|Resultados da carreira do GP do Reino Unido de 2018.
Sociedade aberta
A sociedade aberta é un concepto que foi orixinalmente creado polo filósofo Henri Bergson. Segundo el, esas sociedades teñen gobernos que son tolerantes e responden os desexos e inquietudes da cidadanía con sistemas políticos transparentes e flexibles. Os órganos do Estado non manteñen segredos entre si ou do público. Nin o goberno nin a sociedade son autoritarios e o coñecemento común ou social pertence a todos. A liberdade política e os dereitos humanos son os principios fundamentais que rexen a sociedade aberta.
Ognorhynchus icterotis
Distribución e protección
A mediados dos anos 90 do século XX só se coñecían 20 exemplares da especie no Ecuador. No 1998, esta poboación desapareceu e dábase a especie por extinta. Mais había rumores de que sobrevivía unha poboación nos Andes colombianos. Polo que lanzouse o proxecto Ognorhynchus pola Fundación ProAves, a Fundación Loro parque, a American Bird Conservancy e a Zoologische Gesellschaft für Arten und Population sschutz, para a recuperación da especie. No 1991 atopáronse 81 exemplares nos Andes Centrais de Colombia, departamento de Tolima. E en xaneiro de 2001, descubriuse unha segunda poboación de 63 exemplares nos Andes Occidentais, departamento de Antioquía. No 2015 estas poboacións aumentaron os seus efectivos, ata 4251 exemplares en Antioquía e de 949 en Tolima. Debido a isto en 2010, a UICN reduciu a categoría de ameaza de En perigo crítico a En perigo. Esta especie é extremadamente dependente da palma ceroxylon quindiuense, especie tamén ameazada. Por esta razón, era preocupante que as forestas desta especie eran cada vez máis pequenas e estaban máis fragmentadas. Para recuperar a especie leváronse a cabo reforestacións masivas, declaráronse varias reservas naturais e eliminouse o acceso do gando as forestas con exemplares de palma máis xuvenís. Ademais, no ámbito do Parque Nacional Lar Hermosas, tamén se levaron diversas accións para a protección da especie.
Goura
Características
Aliméntanse de froitos caídos, sementes e caracois do solo da selva. Machos e femias son case idénticos, pero durante a época de celo o macho arrola e exhíbese para a femia. Ambos os sexos incuban un único ovo durante 28 ou 30 días, e o pito tarda outros 30 días para emplumar. A lonxevidade máxima pode ser superior a 20 anos.
Taumako
Historia
Os habitantes das illas Duff son polinesios, e a súa linguaxe, o pileni, forma parte da rama das linguas samoanas, dentro das linguas polinesias. Nas illas Duff viven unhas 439 persoas (segundo o censo de 1999). As illas foron colonizadas polos lapitas sobre o ano 900a.C. A estes seguíronlles os colonos melanesios, e finalmente, a mediados de 1400 chegaron os colonos polinesios.
Presidente do Uruguai
120px|miniatura|dereita|Brasón do Uruguai. O presidente do Uruguai é xefe de estado e de goberno do país. En caso de ausencia, o vicepresidente ocupa o poder.
Uxío Labarta
Traxectoria
miniatura|Instituto de Investigacións Mariñas. Licenciado en bioloxía pola Universidade de Santiago de Compostela, comezou a traballar en Vigo como investigador no IIM (Instituto de Investigacións Mariñas) do CSIC en 1972, do que foi secretario de 1979 a 1983. Foi director do gabinete de estudos da presidencia do CSIC (1983-86), asesor da presidencia do CSIC (1986-88), secretario do programa nacional de recursos mariños e acuicultura da Comisión Interministerial de Ciencia e Tecnoloxía (1988-90) e director do IIM (1990-1994).
Clarinete
Rango
A familia dos clarinetes ten a maior cantidade de tipos en uso entre todas as outras familias de instrumentos de vento-madeira. O feito de que haxa tantos tipos é polo feito de buscar maior versatilidade e virtuosismo. O rexistro grave de cada tipo de clarinete limita o seu uso. O clarinete máis común, o B ♭, ten como límite inferior E, debaixo de C medio. A incorporación de cada tipo de instrumento depende do ton máis baixo en concertos. Case todos os soprano e clarinete piccolo teñen outra chave que lles permite xogar co E debaixo do C medio (E3 na notación científica do ton) como a súa nota máis baixa por escrito, aínda que algúns clarinetes B ♭ poden baixar até un E ♭ 3 co fin de poderen coincidir co rango dun clarinete A. No clarinete soprano (B ♭), o rexistro solicitado é até un D3, un ton máis baixo do seu por escrito. A maioría dos clarinetes alto e baixo teñen unha chave extra para permitir un E ♭3 escrito. Os clarinetes baixos actuais teñen chaves adicionais para permitiren facer até un C3 escrito. Entre os membros menos comunmente encontrados da familia do clarinete, o contralto e o contrabaixo poden ter chaves para até un E ♭ 3, D3, ou C3 por escrito; o clarinete di bassetto e corno di bassetto xeralmente van até un C3 baixo.
Gran Premio Caesars Palace de 1981
A contorna
Este foi o terceiro ano consecutivo no que os Estados Unidos era anfitrión da rolda final do Campionato do Mundo. Pero esta vez, tivo lugar en Las Vegas, en lugar de Watkins Glen no estado de Nova York. Logo de vinte anos no calendario do campionato, os organizadores en Watkins Glen non foron capaces de cumprir coas obrigacións financeiras para 1981.
Carreira
Laffite logrou o sexto lugar e o punto final ao pasar a Watson na última curva da última volta, mentres Giacomelli non lograra alcanzar a Prost, ao quedarse sen pneumáticos. Como Jones cruzou a meta en primeiro lugar, o equipo Williams celebrouno con gran ledicia, aparentemente non afectados polo feito de que o seu outro piloto acabara de perder o campionato. Piquet tardou quince minutos en recuperarse dun golpe de calor logo de chegar á meta, pero lograra os dous puntos do quinto lugar, e era o novo campión do mundo.
Ourense
Historia
Tras as incursións árabes e normandas do século X, iníciase unha lenta recuperación. En 1084 o bispo Ederonio restaura a catedral, hoxe Igrexa de Santa María Nai. Mais será durante o bispado de Lourenzo de Ourense cando dona Tareixa de Portugal concede a xurisdición da cidade ao bispo e aos seus sucesores en 1122 situación que se mantería ata o século XVII.
Política
Nas eleccións municipais de 2015, o PP foi a forza máis votada e o seu candidato Xesús Vázquez Abad foi elixido alcalde con maioría simple. En 2019 formouse un goberno en coalición de PP e Democracia Ourensana liderado por Gonzalo Pérez Jácome. En setembro de 2020 os concelleiros do PPdeG abandonan o goberno, e pouco despois fixérono varios concelleiros de DO críticos con Jácome.
Deporte
As institucións deportivas con máis tradición na cidade son:
Hackney (cabalo)
miniatura|250px|Un cabalo Hackney nunha competición de tiro. O Hackney é unha raza recoñecida de cabalo que foi desenvolvida en Gran Bretaña. En décadas recentes, a cría do Hackney foi conducida cara a producir cabalos que fosen ideais para o tiro de carruaxes. Son unha raza alta e elegante que é popular nos eventos de tiro. Os Hackneys posúen boa estamina, e son quen de trotar a alta velocidade en períodos estendidos de tempo.
The Jazz Singer
Argumento
O día en que Jack vai debutar en Broadway, o seu pai cae enfermo e debe escoller entre o mundo do espectáculo e a súa familia e fe.
Produción
A estrea do filme tivo lugar en Nova York o 6 de outubro de 1927, coincidindo coa festa do Yom Kippur, que ten importancia no argumento do filme. As críticas foron en xeral positivas e The Jazz Singer foi ademais un éxito comercial.
Decantador
Véxase tamén
Графин
Cecilia
Santoral
miniatura|[[Santa Cecilia é a patroa dos músicos.]] Santa Cecilia (en latín, sancta Caecilia), santa padroa dos músicos, foi unha nobre romana convertida ao cristianismo e martirizada pola súa fe entre os anos 180 e 230.
Antígona (Sófocles)
En Antígona enfróntanse dúas nocións do deber: a familiar, caracterizada polo respecto ás normas relixiosas e que representa Antígona, e a civil, caracterizada polo cumprimento das leis do Estado e representada por Creonte. Ademais establécese unha oposición entre o xeito en que as dúas irmás, Antígona e Ismene, se enfrontan a un mesmo problema.
NovaLogic
NovaLogic, Inc. é unha empresa de desenvolvedora de software estabelecida en 1985 en Calabasas, California. Foi fundada polo CEO John A. Garcia. A bagaxe de Garcia na industria do software comezara a comezos dos 80, cando traballou para DataSoft. En outrubro de 2016, NovaLogic foi mercada por THQ Nordic.
Cadea (obxecto)
Simbolismo
En España tamén podemos observar as opostas ideas simbolizadas na cadea. As armas dun dos reinos máis poderosos e florecentes da España cristián medieval (Navarra) representan cadeas de ouro cruzadas en campo de goles, ou sexa de sangue, e no seu centro unha esmeralda. Teñen a súa orixe na celebrada batalla das Navas de Tolosa, gañada contra os mouros ao comezo do século XIII. Nela o rei Sancho VII de Navarra O Forte foi quen rompeu as cadeas que rodeaban o palenque en que se fixera forte o rei Miramamolín, e daquela adoptou aquel brasón para a súa monarquía.
Lipizzan
Os Lipizzans están recoñecidos en Eslovenia como animal nacional, e nas moedas eslovenas de 20 céntimos aparecen unha parella deles.
La Semana (A Coruña)
La Semana foi unha revista editada na Coruña en 1882.
Malta
Malta está habitada desde aproximadamente o 5900 a.C. A súa localización no centro do Mediterráneo deulle historicamente unha grande importancia estratéxica como base naval, cunha sucesión de potencias que disputaron e gobernaron as illas, incluíndo os fenicios e Cartaxineses, romanos, gregos, árabes, normandos, aragoneses, Cabaleiros de San Xoán, franceses e británicos, entre outros.
Prehistoria e Antigüidade
As illas pasaron máis tarde baixo o control de Cartago (no 400 a.C.). Na primeira guerra púnica estaba nas mans dos cartaxineses e foi atacada pola frota romana dirixida por Atilio Régulo, no 257 a.C., pero non foi ocupada. Na segunda guerra púnica a guarnición cartaxinesa era comandada por Amilcar, fillo de Gisgó, que se rendeu ante a frota de Tiberio Sempronio Longo e desde entón pertenceu a Roma 218 a.C e foi incorporada dentro da provincia de Sicilia. Durante este período Malta foi considerada un municipium e un  foederata civitas. Aínda se conservan moitos vestixios da presenza romana, que dan fe da estreita relación entre os dous pobos. No ano 60 d.C., as illas foron visitadas por Paulo de Tarso, quen se di que naufragou nas costas do que hoxe se coñece como  Baía de Sab Paulo. Malta na época do Imperio Romano formaba parte administrativamente de Sicilia.
Napoleón e a ocupación francesa
O goberno dos Cabaleiros Hospitalarios rematou despois da Conquista francesa de Malta dirixida por Napoleón Bonaparte en 1798 camiño de Exipto. Para ocupar o arquipélago, o entón xeneral francés pediu permiso para atracar no seu porto e, unha vez alí, os cabaleiros rendéronse e apoderouse da cidade. Aboliu todos os dereitos feudais, reformou os mosteiros e garantiu os mesmos dereitos a cristiáns, xudeus e musulmáns. Tamén saqueou as súas arcas, ante a pasividade dos cabaleiros hospitalarios que prometeran non tomar as armas contra ningún príncipe cristián.
Independencia
Malta uniuse á Unión Europea o 1 de maio de 2004 e accedeu á zona euro o 1 de xaneiro de 2008.
Subdivisións
miniatura|dereita|300px|Mapa de Malta Dende 1993, Malta foi dividida en 68 municipios ou localidades. Estas van dende as máis sinxelas formas ata o goberno local. Non hai niveis intermedios entre o goberno local e o goberno nacional. A seguinte lista amosa os municipios das dúas principais illas:
Villard de Honnecourt
O Carnet
Áchanse:
Triana Côrte-Real de Oliveira
Traxectoria
Triana Côrte-Real de Oliveira traballou como intérprete de Médicos sen Fronteiras en Viqueque, Asistente Administrativa do Despacho de Axuda Humanitaria da Comisión Europea (ECHO) en Dili, e Asistente Executiva da Administración da ONG Care Internacional. Traduciu ao tetum dous libros para a súa publicación pola ONG Timor Aid, Bere Barani – Istória ba labarik sira ne’ebé traumatizadu no laran-susar de Caroline H. Sheppard (do inglés), e Sasin-Matan, de Seno Gumira Ajidarma (do indonés). Colaborou con João Paulo Esperanza na tradución ao tetum d' O principiño de Antoine de Saint-Exupéry. É coautora d' ''O que é a Lusofonia. Xente, culturas, terras/Saída maka luzofonia. Ema, kultura, rain'' (2005), libro bilingüe en tetum e portugués. Actualmente está a estudar Medicina na Universidade Gadjah Mada en Joguejacarta, na Indonesia.